30. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Β1/427 της 30 Σεπτ./2 Οκτ. 1987 (ΦΕΚ Β΄ 534) Σύσταση τομέων στο τμήμα Γεωλογίας του Πανεπιστημίου Αθηνών.  Έχοντας υπόψη: α)Το άρθ. 30 παρ. (4) του Νόμ. 1268/1982 (ΦΕΚ 87 Α΄) β)Την αριθ. Η 1022/1987 απόφαση του Πρωθυπουργού και του Υπουργού Εθνικής Παιδείας και Θρησκευμάτων» Αρμοδιότητας Υφυπουργών» (ΦΕΚ 84 Β΄).  γ)Την αριθ. 1295/1987 απόφαση του Συμβουλίου της Επικρατείας και  δ)Τη γνώμη της Γενικής Συνέλευσης του Τμήματος Γεωλογίας του Πανεπιστημίου Αθηνών (συνεδρίαση 22.5.1987), αποφασίζουμε: Συνιστώνται στο τμήμα γεωλογίας του Πανεπιστημίου Αθηνών οι ακόλουθοι τομείς: α)Τομέας οικονομικής γεωλογίας και γεωχημείας ο οποίος καλύπτει το γνωστικό αντικείμενο της κοιτασματολογίας, της γεωχημείας, της εφαρμοσμένης γεωχημείας, της έρευνας εντοπισμού ορυκτών πρώτων υλών, της γεωστατιστικής, των βιομηχανικών ορυκτών της ισοτοπικής γεωχημείας, της μεταλλογένεσης της Ελλάδας, του υποθαλάσσιου ορυκτού πλούτου και των ενεργειακών πρώτων υλών.  β)Τομέας ορυκτολογίας και πετρολογίας ο οποίος καλύπτει το γνωστικό αντικείμενο της ορυκτολογίας, της κρυσταλλογραφίας, της πετρολογίας (πυριγενή, μεταμορφωμένα και ιζηματογενή πετρώματα), της ηφαιστειολογίας, της ορυκτοχημείας και πετροχημείας, της γεωχρονολόγησης και της πειραματικής ορυκτολογίας και πετρολογίας.  γ)Τομέας γεωφυσικής και γεωθερμίας ο οποίος καλύπτει το γνωστικό αντικείμενο της γεωφυσικής, της σεισμολογίας της εφαρμοσμένης σεισμολογίας, της σεισμολογίας της  Ελλάδας και της θαλάσσιας γεωφυσικής. Σελ. 230,06(γ) Τεύχος Ι- 13-Σελ. 12 δ)Τομέας δυναμικής, τεκτονικής και εφαρμοσμένης γεωλογίας ο οποίος καλύπτει το γνωστικό αντικείμενο της δυναμικής γεωλογίας, της γεωλογικής χαρτογράφησης, της γεωλογίας της Ελλάδας, της γεωλογίας της Ευρώπης, της τεκτονικής γεωλογίας, της γεωτεκτονικής, της νεοτεκτονικής, της μικροτεκτονικής, της εφαρμοσμένης γεωλογίας, της βραχομηχανικής, της γεωλογίας του περιβάλλοντος, της υδρογεωλογίας, της έρευνας πετρελαίων και της εδαφομηχανικής.  ε)Τομέας Ιστορικής γεωλογίας και παλαιοντολογίας ο οποίος καλύπτει το γνωστικό αντικείμενο της παλαιοντολογίας της μικροπαλαιοντολογίας, της παλαιοβοτανικής, της στρωματογραφίας, της λιθοστρωματογραφίας της βιοστρωματογραφίας της ιζηματολογίας, της παλαιοοικολογίας, της οικοστρωματογραφίας, του παλαιοπεριβάλλοντος και της ιστορικής γεωλογίας.  στ)Τομέας γεωγραφίας και κλιματολογίας ο οποιος καλύπτει το γνωστικό αντικείμενο της φυσικής γεωγραφίας, της γεωμορφολογίας, της ωκεανογραφίας της γεωλογίας τεταρτογενούς, της εδαφολογίας, της φωτογεωλογίας, της ρύπανσης του περιβάλλοντος της μαθηματικής γεωγραφίας, της γαιωδεσίας, της τοπογραφίας, της φωτογραμμετρίας, της χαρτογραφίας, της τηλανίχνευσης, των διαστημικών εφαρμογών, του πλανητικού συστήματος, της κλιματολογίας, της παλαιοκλιματολογίας της μικροκλιματολογίας, της βιοκλιματολογίας, της εφαρμοσμένης κλιματολογίας, της ηλιακής και αιολικής ενέργειας και της μετεωρολογίας.  